**Tallinna Halduskohus**

**Kaebaja andmed:**

Nimi: Eesnimi Perenimi

Isikukood: 43210987654

Postiaadress: Tänav 1, Rae vald, Harjumaa

Sidevahendite andmed: tel 1234 5678, epost@eesti.ee

**Vastustaja andmed:**

Nimi: Rae vallavalitsus

Postiaadress: Aruküla tee 9, Jüri alevik, Rae vald, Harjumaa

Sidevahendite andmed: tel 605 6750, info@rae.ee

**KAEBUS**

**I** Kaebuse sisu

1. Kahju hüvitamise taotlus:

11.22.3333 edastas Vastustaja Kaebaja e-posti aadressile digitaalselt allkirjastatud vastuse nr 10-1.1/11389-1 (tõend nr 1), millega keeldus hüvitamast Kaebaja poolt 22.33.4444 saadetud avaldust kulude hüvitamiseks (tõend nr 2).

Kaebaja taotles oma lapse eralastehoiu kulude hüvitamist summas, mida ta maksis rohkem, kui maksnuks munitsipaallasteaias, kui Vastustaja oleks vastavalt seadusele taganud lasteaiakoha õigeaegselt. Vastustaja tegevusetusest tekitatud kahju summa on 1111,11 eurot.

1. Kaebuse nõue:
2. kohustada Vastustajat hüvitama Kaebajale perioodil 01.01.0001 kuni 01.01.0002 eralasteasutuse XYZ OÜ **muusika- ja liikumistundide tasu** summas, mida Kaebaja maksis rohkem, kui oleks maksnud munitsipaallasteaias.
3. kohustada Vastustajat hüvitama Kaebajale perioodil 01.01.0001 kuni 01.01.0002 eralasteasutuse XYZ OÜ **söögiraha** tasu summas, mida Kaebaja maksis rohkem, kui oleks maksnud munitsipaallasteaias.
4. kohustada Vastustajat hüvitama Kaebajale perioodil 01.01.0001 kuni 01.01.0002 eralastehoiu kohatasult **enammakstud tulumaksu**.
5. kohustada Vastustajat tasuma Kaebajale kahjusummalt **viivist** seadusjärgses määras alates 22.33.4444 (siia tuleb see kuupäev, millal läks valda nõue).
6. Kaebuse faktiline põhjendus:
	1. Kaebaja on Rae valla elanik olnud alates 11.22.3333. Kaebaja laps, Eesnimi Perenimi (sündinud 11.22.3333, isikukood 61234567890) (edaspidi: Laps), on olnud Rae valla elanike registris alates 11.22.3333 ja Rae valla lasteaiakoha järjekorras alates 11.22.3333. Vastustajale esitatud lasteaiakoha saamise avaldusele märkis Kaebaja, et ta soovib saada Lapsele kohta elukohajärgses (Peetri teeninduspiirkonnas) lasteaias alates 11.22.3333 (tõend nr. 3).
	2. Kuna lasteaeda mineku aeg tuli aina lähemale ja Laps sai 11.22.3333 1,5-aastaseks, ent vallast lasteaiakohta ei pakutud, hakkas Kaebaja ise otsima Lapsele erahoiukohta. 11.22.3333 pöördus Kaebaja XYZ OÜ poole uurimaks, kas neil on pakkuda vaba hoiukohta. Vaba kohta oli pakkuda alates 11.22.3333.
	3. Erahoiu, Vastustaja ja Kaebaja vahel sõlmiti leping (tõend nr 4), millega Vastustaja hakkas lasteaia kohatasu hüvitama osaliselt otse lastehoiule.
	4. Kuna erahoiu teenus erineb munitsipaallasteaia teenusest, tekkisid sellest tulenevalt Kaebajal lisakulud, millede hüvitamist ta soovib.
	5. 11.22.3333 pöördus Kaebaja Vastustaja poole avaldusega hüvitada tekitatud kahju perioodi 11.22.3333-44.55.6666 eest summas 1111,11 eurot (tõend nr 2).
	6. Vastustaja vastas 11.22.3333 Kaebaja avaldusele eitavalt (tõend nr 1).
	7. Kõik muud olulised tõendid on loetletud kaebuse tõendite loetelus.
7. Kaebuse põhjendus:
	1. Olukorras, kus Vastustaja on jätnud mõistliku menetlusaja jooksul lasteaiakoha võimaldamata, on tekkinud Kaebajale rahaline kahju: rohkem on tulnud maksta igakuist toiduraha, eraldi muusika- ja liikumistundide tasu, mis valla lasteaedades on kohatasu hinna sees, ning erinevalt valla lasteaedadest ei ole lastehoid koolituskulu, mistõttu ei saa Kaebaja tasutud kohatasu pealt tagasi tulumaksu.
	2. Kaebaja on eeskujulikult täitnud seadust, tasunud makse. Kaebajal ei ole olnud kordagi võlgnevusi Vastustaja ees.
	3. Lasteaiakoha tagamise kohustus tekkis Vastustajal 11.22.3333, mil laps sai 1,5-aastaseks. Laps sai koha 11.22.3333 ehk 2 aastat hiljem (kohapakkumine tehti Vastustaja poolt 11.22.3333 ja selle aktsepteeris Kaebaja samal päeval).
8. Menetluslikud küsimused:
	1. Kõik menetluskulud palub Kaebaja jätta Vastustaja kanda.
	2. Kaebaja nõustub kaebuse menetlemisega kirjalikus menetluses.
	3. Kaebaja ei ole huvitatud kohtuistungi ega suulise istungi pidamisest.
	4. Kaebaja ei nõustu juba ette Vastustaja võimaliku kompromissi pakkumisega.

**II** Käesolevale kaebusele on lisatud failidena alljärgnevad tõendid:

1. 01 Vastus avaldus kulude hüvitamiseks.asice – Vastustaja vastus Kaebaja kulude hüvitamise avaldusele
2. 02 Rae Vallavalitsus\_Avaldus kulude hüvitamiseks 11.22.3333.asice – Kaebaja avaldus kulude hüvitamiseks, sisaldab ka kulude arvestustabelit ning lastehoiu arveid ja panga maksekinnitust.
3. 03 Lasteaia taotlused - Arno.pdf
	1. 03.1 Lasteaiakoha taotluse vastuskiri 11.22.3333.pdf – Automaatvastus Vastustajalt lasteaiakoha taotlusele
4. 04 LAPSEHOIUTEENUSE RAHASTAMISE LEPING Rae vald 2021.asice – erahoiukoha leping
5. Riigilõiv tasutud e-toimiku keskkonnas

Lugupidamisega,

Eesnimi Perenimi /*allkirjastatud digitaalselt*/

11.22.3333